Jeg mangler at bestå retssagsprøven/advokateksamen – hvornår skal jeg ansøge om advokatbeskikkelse?
Civilstyrelsens sagsbehandlingstid er omkring tre måneder. Da nogle erklæringer, som du skal vedlægge din ansøgning højest må være tre måneder på beskikkelsesdagen, bør du tidligst indsende din ansøgning om beskikkelse tre måneder før, du mener at opfylde betingelserne for beskikkelses som advokat. Dette selvom du endnu ikke har bestået retssagsprøven og/eller den skriftlige advokateksamen, hvis du forventer at bestå og modtage bevis for de manglende prøver i denne periode.
Du bør i så fald gøre styrelsen opmærksom på datoen for retssagsprøven eller advokateksamen i din ansøgning og eftersende en kopi af beviset hurtigst muligt efter, at du modtager det.
Civilstyrelsen kan først træffe afgørelse om beskikkelse, når alle beviser er modtaget i styrelsen.